CELEX: 32016R0479
Language: et
Date: 2016-04-01 00:00:00
Title: Komisjoni määrus (EL) 2016/479, 1. aprill 2016, millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses stevioolglükosiidide (E 960) kasutamisega magusainena teatavates vähendatud energiasisaldusega või suhkrulisandita jookides (EMPs kohaldatav tekst)

2.4.2016   
            
            
               ET
            
            
               Euroopa Liidu Teataja
            
            
               L 87/1
            
         KOMISJONI MÄÄRUS (EL) 2016/479,
   1. aprill 2016,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses stevioolglükosiidide (E 960) kasutamisega magusainena teatavates vähendatud energiasisaldusega või suhkrulisandita jookides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Kõnealust loetelu võidakse komisjoni algatusel või esitatud taotluse alusel ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               25. märtsil 2013 esitati taotlus lubada kasutada stevioolglükosiide (E 960) magusainena teatavates vähendatud energiasisaldusega või suhkrulisandita jookides, mis kuuluvad määruse (EÜ) nr 1333/2008 II lisa toidugruppi 14.1.5.2 „Muud”. Seejärel tehti taotlus vastavalt määruse (EÜ) nr 1331/2008 artiklile 4 kättesaadavaks liikmesriikidele.
            
         
               (4)
            
            
               Stevioolglükosiidid on energiasisalduseta magusamaitselised toidu komponendid ja neid saab kasutada suure energiasisaldusega suhkrute asendamiseks teatavates jookides nende energiasisalduse vähendamiseks. Stevioolglükosiidid annavad seega neile jookidele magususe ilma lõpptootele täiendavate kalorite lisamiseta, mis võimaldab tarbijatele pakkuda vähendatud energiasisaldusega või suhkrulisandita tooteid kooskõlas määruse (EÜ) nr 1333/2008 artikliga 7.
            
         
               (5)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 II lisas sätestatud Euroopa Liidu toidu lisaainete loetelu ajakohastamiseks küsima Euroopa Toiduohutusameti (edaspidi „toiduohutusamet”) arvamust.
            
         
               (6)
            
            
               2010. aastal võttis toiduohutusamet vastu teadusliku arvamuse (3) stevioolglükosiidide ohutuse kohta nende kavandatud kasutuse puhul toidu lisaainena (E 960) ja kehtestas lubatud päevadoosi 4 mg kehamassi kilogrammi kohta päevas, väljendatuna stevioolekvivalentides. Võttes arvesse kavandatavat stevioolglükosiidide toidu lisaainena kasutamise laiendamist, vaatas toiduohutusamet läbi stevioolglükosiidide kokkupuute hindamise ja avaldas oma arvamused 2. mail 2014 (4) ja 30. juunil 2015 (5). Toiduohutusamet tegi kavandatava kasutuse laiendamise kohta järelduse, et hinnangute kohaselt jääb kokkupuude kõigi vanuserühmade puhul alla lubatud päevadoosi, välja arvatud väikelaste puhul kõige kõrgema hinnangulise kokkupuutetaseme (95. protsentiil) juures ühes riigis. Rijksinstituut voor Volksgezondheid en Milieu tehtud kokkupuutehinnangud näitasid, et kavandatav kasutuse laiendamine ei mõjutanud kokkupuute 95. protsentiili 2–6-aastaste väikelaste puhul Madalmaades ning et selle rühma puhul olid peamised kokkupuuteallikad mittealkohoolsed joogid ja maitsestatud hapendatud piimatooted.
            
         
               (7)
            
            
               Arvestades, et toidugruppi 14.1.5.2 kuuluvad tooted, mis ei ole ette nähtud tarbimiseks väikelastele (12–35 kuu vanused), ei ole stevioolglükosiidide (E 960) kavandatud kasutusviisid ja -määrad magusainena ohtlikud.
            
         
               (8)
            
            
               Seepärast on asjakohane lubada stevioolglükosiidide (E 960) kasutamine magusainena, mida lisatakse järgmistele vähendatud energiasisaldusega või suhkrulisandita jookidele, mis kuuluvad toidugruppi 14.1.5.2 „Muud”: kohv, tee ning taime- ja puuviljatõmmised (maksimaalselt 30 mg/l), maitsestatud lahustuva kohvi ja lahustuva cappuccino tooted (maksimaalselt 30 mg/l) ning linnasepõhised ja šokolaadi- või cappuccino-maitselised joogid (maksimaalselt 20 mg/l).
            
         
               (9)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu määrus (EÜ) nr 1331/2008, 16. detsember 2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  EFSA Journal 2010;8(4):1537.
   
      (4)  EFSA Journal 2014;12(5):3639.
   
      (5)  EFSA Journal 2015;13(6):4146.
   
      LISA
      Määruse (EÜ) nr 1333/2008 II lisa E osa muudetakse järgmiselt.
      
                  1)
               
               
                  Toidugrupis 14.1.5.2 „Muud” lisatakse kande E 491–495 „Sorbitaanestrid” järele järgmised kanded E 960 kohta:
                  
                               
                           
                           
                              „E 960
                           
                           
                              Stevioolglükosiidid
                           
                           
                              30
                           
                           
                              (60) (93)
                           
                           
                              Ainult vähendatud energiasisaldusega või suhkrulisandita kohv, tee ning taimetõmmised
                           
                        
                               
                           
                           
                              E 960
                           
                           
                              Stevioolglükosiidid
                           
                           
                              30
                           
                           
                              (60) (93)
                           
                           
                              Ainult vähendatud energiasisaldusega või suhkrulisandita maitsestatud lahustuva kohvi ja lahustuva cappuccino tooted
                           
                        
                               
                           
                           
                              E 960
                           
                           
                              Stevioolglükosiidid
                           
                           
                              20
                           
                           
                              (60) (93)
                           
                           
                              Ainult vähendatud energiasisaldusega või suhkrulisandita linnasepõhised ja šokolaadi- või cappuccino-maitselised joogid”
                           
                        
            
                  2)
               
               
                  Toidugruppi 14.1.5.2 „Muud” lisatakse järgmised joonealused märkused:
                  
                              „(60)
                           
                           
                              Väljendatud stevioolekvivalentidena.
                           
                        
                              (93)
                           
                           
                              Piirnormi kohaldatakse joomisvalmis toodete (nt purgijook) ja nende segude suhtes ning kontsentraatide suhtes pärast nende tarbimisvalmiks ettevalmistamist.”